Last saved by: Stankoviansky Juraj

OKRESNÁ PROKURATÚRA RUŽOMBEROK 
Dončova 8, 034 53 Ružomberok 1

Číslo: 1 Pv 101/16/5508-1	Ružomberok  04.11.2016
EEČ: 2-42-88-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1, odsek 2 písmeno a, odsek 3 písmeno c Trestného zákona
Prečin Výtržníctvo podľa § 364 odsek 1 písmeno a, odsek 2 písmeno d Trestného zákona 

Rozhodol: 	prokurátor Okresnej prokuratúry Ružomberok

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
a
poškodeným:  
1.	XXXXX 
dátum narodenia: XXXXX 
trvalé bydlisko: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 90 € 
Peňažná suma určená na všeobecne prospešné účely: 25 € 
Konkrétny adresát peňažnej sumy určenej na všeobecne prospešné účely: Občianske združenie Plavecký oddiel, Bystrická cesta 181, XXXXX. 
Suma odovzdaná štátu na peňažnú pomoc obetiam trestnej činnosti: .25 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1, odsek 2 písmeno a, odsek 3 písmeno c Trestného zákona
- Prečin Výtržníctvo podľa § 364 odsek 1 písmeno a, odsek 2 písmeno d Trestného zákona

realizované policajtom Obv.odd. PZ XXXXX pod spisovou značkou ORP-156/OO-RK--016.

na tom skutkovom základe, že: 
dňa 21.12.2015 v čase okolo 17.00 h prišiel spoločne s XXXXX do vestibulu Železničnej stanice v Ružomberku, kde na lavičke vpravo vo vestibule  sedel poškodený XXXXX, nar. XXXXX, spolu s XXXXX a XXXXX, pričom Hrúzovej a Moyšovi začal nadávať do „kuriev žobráckych“ na čo sa ich XXXXX zastal, následne došlo k obojstrannému fyzickému napadnutiu tak, že XXXXX chytil Reppera za bradu a tento ho od seba odsotil, pričom sa dostali z vestibulu železničnej stanice na verejné priestranstvo a tam opätovne došlo k obojstrannému napadnutiu, kde následkom vzájomného strkania sa XXXXX spadol na zem, keď sa postavil XXXXX ho kopol do pravej nohy, XXXXX opätovne spadol na zem  a v čase keď ležal na zemi ho XXXXX minimálne dvakrát kopol do pravej nohy, čím mu spôsobil zlomeninu hornej časti píšťaly pravého predkolenia, s dobou liečenia a obmedzenia obvyklého spôsobu života XXXXX v trvaní 3 mesiace, ktorý je od 31.01.2001 invalidnou osobou, 
 
Odôvodnenie:
           Uznesením povereného príslušníka OO PZ XXXXX sp. zn. ORP-156/OO-RK-2016 z 30.03.2016 bolo podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 156 ods. 1, 2 písm. a) Trestného zákona a prečin výtržníctva podľa § 364 ods. 1 písm. a), ods. 2 písm. d) Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
             Spáchanie skutku bolo obvinenému okrem jeho priznania preukázané aj výpoveďou poškodeného XXXXX, svedkov XXXXX, XXXXX, XXXXX,  znaleckým posudkom a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
        Obv. XXXXX a poškodený uzavreli dňa 07.10.20016 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený obvinenému uhradil spôsobenú škodu vo výške 90,- Eur a VšZP uhradil 738,28 Eur. 
 
             Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.	
            
             Obvinený zložil na účet Okresnej prokuratúry v Ružomberku peňažnú  výške 50,- Eur, pričom adresátom sumy 25,- Eur je Občianske združenie Plavecký oddiel, Bystrická cesta 181, 03401 XXXXX, IČO: 42222168, č. účtu SK52 0900 0000 0000 5672 3988, kde z uvedenej sumy 25,- Eur patrí štátu na peňažnú pomoc obetiam trestnej činnosti 50% podľa osobitného zákona.

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 
        
          Táto suma je primeraná závažnosti spáchaného trestného činu.
    
          Obvinený a poškodený s týmto spôsobom vybavenia veci v prípravnom konaní vyslovili súhlas. 
    	
          Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	 
          Preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu nie je prípustná sťažnosť. 

JUDr. Juraj Stankoviansky 
prokurátor